**Magsasaka**

**Magiting na tao, Atin s'yang hangaan**

**Hindi man kilala, Bayani ng bayan**

**Hapo sa trabaho, Babad sa arawan**

**Kanyang hanapbuhay, Pakainin si Juan**

**Binabalewala, Mahalaga pala**

**Kanyang bawat kalyo, biyaya ang dala**

**Sa hapag-kainan, dala'y pagpapala**

**'Pagkat siya'y sanay, 'Di nga sumasala**

**Kung s'ya kaya'y wala, Sitwasyon lalala**

**Saan ba kukuha, magugutom sila**

**Gulay, prutas, palay, 'pag ito'y nawala**

**Mahinang katawan, Sakit na malala**

**Sa buong maghapon, Sakit sa katawan**

**Anong igaganti, S'yang pasalamatan**

**Kapos man sa luho, 'Di matatawaran**

**Kanyang dugo't pawis, Serbisyo sa bayan**